open-index/open-wikipedia-markdown huggingface dataset:
אקדח שירות

[ממוזער|250px|אקדח שירות [יריחו (אקדח)|יריחו 941.]]
[ממוזער|250px|אקדח שירות [גלוק 17.]]
**אקדח שירות** הוא אקדח המשמש ככלי הנשק הקל התקני של ארגון ביטחוני, כגון משטרה, סוכנות ביון, חברת אבטחה או צבא. אקדח השירות משמש ככלי נשק אישי לצורכי הגנה עצמית אך גם משמש לצרכים מבצעיים. אקדח השירות נפוץ יותר בעיקר בשירותי ביטחון אזרחיים כגון משטרה וסוכנויות ביון מאחר שהוא קטן ולכן קל להסתרה ולנשיאה. בצבאות נוטים להעדיף לצייד את הלוחמים ברובה שירות וזאת מאחר שהאקדח לא יעיל מספיק בשדה קרב עקב טווח הירי המוגבל מאוד שלו (עד ל-50 מטר) וכוח האש הקטן שלו יחסית לרובה. עם זאת, ישנם צבאות המציידים את כלל החיילים גם באקדח שירות למטרות הגנה עצמית ונשק גיבוי בשדה הקרב.

הסיבות לציוד כלל הלוחמים/שוטרים/סוכנים באקדח אחיד הן החיסכון הגדול בלוגיסטיקה, תחזוקה ותחמושת שמאפשרת יצירת מערך אחיד ופרישתו בכלל היחידות והיחידות הלוחמות בפרט. החזקת מערך אחד של תחמושת וחלקי חילוף המיועדים לכלי אחד ונגזרותיו הוא זול ופשוט בהרבה מאשר החזקת מספר מערכי חימוש לשלל אקדחים כל אחד עם התחמושת וחלקי החילוף הייחודיים לו. פישוט נוסף הוא בהכשרה ואימונים, הנובעים משימוש בכלי אחד ונגזרותיו, המאפשרת יצירת תורת הדרכה אחידה. עם זאת, בגופים רבים קיים חופש מסוים בבחירת האקדח, המאפשר לכל שוטר או סוכן לבחור באקדח הנוח לו.

במשטרת ישראל, מאז שנות ה-80 של המאה ה-20, אקדח השירות היה היריחו 941 מתוצרת התעשייה הצבאית. באמצע שנות ה-90 של המאה ה-20 השב"כ והיחידות המיוחדות של המשטרה (כגון הימ"מ) הצטיידו באקדחי הגלוק (דגמי גלוק 17 וגלוק 19C) כאקדח השירות. עובדה זו העלתה את המוניטין של הגלוק בישראל. בסוף העשור השני של המאה ה-21 החליטה משטרת ישראל על הפיכת הגלוק לאקדח השירות שלה במקום היריחו.

בצה"ל אין אקדח שירות לכלל החיילים, והלוחמים מצוידים ברובה שירות במקום. לוחמי היחידות המובחרות חמושים גם באקדחים ואילו קצינים יכולים לרכוש אקדח להגנה עצמית באופן פרטני (הדגם נקבע לפי העדפתם האישית).

בצבא ארצות הברית שימש הקולט M1911 כאקדח השירות במשך שנים רבות, ונחשב לאחד האקדחים הטובים ביותר שפותחו באמריקה. ב-1985 הוא הוחלף בברטה M9, אך האקדח החדש זכה לביקורות שליליות. ב-2017 החלה החלפתו ב-M-17 תוצרת זיג זאואר.

קטגוריה:נשק קל
קטגוריה:אקדחים
מאגמה (מבנה אלגברי)

במתמטיקה **מאגמה** היא כל מבנה אלגברי עם פעולה בינארית, ללא כל הנחות נוספות.

## הגדרה
**מאגמה** M היא מבנה אלגברי הכולל קבוצה סגורה תחת פעולה בינארית אחת, כך שלכל a,b\in M מתקיים ש-a \cdot b \in M.

דוגמה למאגמה היא קבוצת השלמים עם פעולת החיסור: (\Z,-). במבנה זה כל פעולת חיסור נותנת איבר בקבוצה (כלומר היא סגורה) אך היא חסרה תכונות אחרות כאסוציאטיביות, קומטטטיביות ואיבר יחידה.

ממבנה מאגמה נגזרים יתר המבנים האלגברים. כך למשל חבורה למחצה היא מאגמה עם דרישת אסוציאטיביות ואילו קוואזי-חבורה היא מאגמה בעלת איבר הופכי.

אם • היא פעולה בינארית חלקית אז המאגמה תיקרא **מאגמה חלקית**.

## היסטוריה
בשנת 1927 תיאר היינריך ברנדט מבנה בשם גרופואיד לתיאור סוג של קטגוריה. ב-1937 אייסטיין אור וב.א. האוסמן השתמשו במונח במובן של מאגמה, לעיתים תחת הכינוי "הגרופואיד של אור". במאמרים שפורסמו בעיתון המתמטיקה צנטרלבלאט, ברנדט התנגד בחריפות להעמסת משמעות זו על המונח, אך מספר ספרים עדיין משתמשים בגרופואיד במובן של מאגמה עד היום.

המונח מאגמה הוכנס לשימוש על ידי קבוצת בורבאקי. אחד מחבריה ז'אן-פייר סר כתב אותו בספרו "אלגברת לי וחבורות לי".

## מורפיזם של מאגמה
מורפיזם של מאגמה (M, \cdot) למאגמה (N, \star) הוא פונקציה f \colon M \to N אשר משמרת את הפעולה הבינארית, כלומר לכל זוג איברים x,y \in M מתקיים  f(x \cdot y) = f(x) \star f(y).

## קישורים חיצוניים
* 

## הערות שוליים

קטגוריה:מבנים אלגבריים
מיכל קראוס

**מיכל קראוס** (נולדה ב-1956) היא מנהלת ישראלית ששימשה כמנכ"לית מועצת החלב. היא הייתה האישה הראשונה שכיהנה בתפקיד זה וכמנכ"לית של מועצת ייצור.

## ביוגרפיה
נולדה וגדלה בקבוצת שילר לגורי ושרה מיר ונכדתם של שלמה ומרים מיר שהיו מבין ראשוני הקיבוץ. דור שלישי בקיבוץ.

בעלת תואר B.Sc בכלכלה מהאוניברסיטה העברית, פקולטה לחקלאות (רחובות) ולימודי תואר שני בכלכלה, גם כן מהאוניברסיטה העברית.

נשואה ואם לשלושה.

### קריירה עסקית
תפקידה הראשון של קראוס היה ככלכלנית בקבוצת שילר בין השנים 1985–1991. לאחר מכן שימשה כסמנכ"ל כספים ומנהלת של תאגידי קרן התק"מ. בין השנים 1999–2008 שימשה כמנהלת כספים ומנהלת היחידה לשותפויות וגיוסי הון באיגוד התעשייה הקיבוצית.
החל משנת 2000 ועד שנת 2014 שימשה קראוס כיו"ר של מספר קיבוצים, ביניהם גבולות, גלאון, שריד, מעלה החמישה, גליל ים ועין חרוד מאוחד.
החל משנת 2014 מכהנת קראוס כמנכ"לית מועצת החלב. המועצה היא חברה לתועלת הציבור והיא מהווה על פי חוק את הגוף הרשמי שבמסגרתו מתקבלות ההסכמות החיוניות לתפקודו התקין של ענף החלב בישראל. כמנכ"לית המועצה אחראית קראוס על תכנון ותיאום הניהול של משק החלב בישראל לצד הסברה ענפה על חשיבות צריכת מוצרי החלב ופיתוח הקשרים הבינלאומיים בענף חקלאי מוביל זה.

דירקטורית בחברות הבאות:
אורן צובה – מפעל פרטי לייצור זכוכיות ממוגנות בבעלות קיבוץ צובה.

בין הדירקטוריונים בעבר:
* מהדרין – חברה ציבורית, עוסקת בתחומי החקלאות והנדל"ן (דירקטורית חיצונית).
* מכסף מפעלי סכו"ם ניר עם – יו"ר המפעל במשך 3 שנים
* פארק תעשיות צרעה – יו"ר הפארק במשך 4 שנים
* קמ"ע – קרן מרכזית לערבויות של התק"מ עד שנת 2008
* אסיב אפק – דירקטורית בין השנים 2001–2004

### פעילות ציבורית
* ממייסדות פורום נשים ועסקים של התנועה הקיבוצית
* חברה בפורום ע.י.נ.ב. – מועצה אזורית ברנר
* חברה בעמותת כ"ן לשינוי חברתי בישראל

## קישורים חיצוניים
* 
* 
* 
* 

קטגוריה:מנכ"לים ישראלים
קטגוריה:קבוצת שילר: אישים
קטגוריה:בוגרות תיכון אזורי ע"ש ברנר בגבעת ברנר
קטגוריה:בוגרי תיכון אזורי ע"ש ברנר בגבעת ברנר
קטגוריה:בוגרות האוניברסיטה העברית בירושלים: חקלאות
קטגוריה:בוגרי האוניברסיטה העברית בירושלים: חקלאות
קטגוריה:ישראליות שנולדו ב-1956
קטגוריה:ישראלים שנולדו ב-1956
ז'ולי אליקס דה לה פיי

**לאון-ז'ולי אליקס דה לה פיי** (בצרפתית: **Léonne-Julie Alix de la Fay**, שנודעה גם בשמות **יוליאנה בורנונביל** ו**מאדאם אליקס**, 14 בדצמבר 1748 - 14 במרץ 1826) הייתה רקדנית בלט ומדריכת ריקוד צרפתייה. היא מילאה תפקיד חשוב בהתפתחות הבלט המלכותי השוודי. היא הייתה אחותו של רקדן הבלט המפורסם אנטואן בורנונביל ודודתו של אוגוסט בורנונביל.

## חייה
היא נולדה כלאון-ז'ולי בורנונביל בבריסל, אז ארצות השפלה ההבסבורגיות, ב-12 בדצמבר 1748, בת לשחקנים הצרפתים לואי-אמאבל בורנונביל וז'אן אברר, חברים בלהקת התיאטרון של שארל-סימון פאבאר.

בעונת 1760-1759 נלוותה אל הוריה לליון בלהקת התיאטרון הנודד של ז'אן-ז'ורז' נובר והופיעה לראשונה ב"לה שאקון" של ז'אן דיפרה בווינה, בשנת 1765.

היא הופיעה בתיאטרון מריאינסקי בסנקט פטרבורג בהנהלת גספארו אנג'וליני, ובקאסל בשנים 1781-1772.
 
בשנת 1782 הגיעה לשוודיה, שם הצטרפה לבלט המלכותי השוודי בסטוקהולם. ב-1783 התמנתה לפרימה בלרינה. ב-8 בפברואר של אותה שנה נישאה לקלוד אליקס דה לה פיי, רופא השיניים הצרפתי של סופיה מגדלנה, נסיכת דנמרק. בניגוד לרקדניות רבות בנות זמנה שנישאו לגברים בעלי מקצוע שונה משלהן, המשיכה לאון-ז'ולי לרקוד גם לאחר נישואיה. היא נודעה ברבים כ"מאדאם אליקס".
  
היא הופיעה בפעם האחרונה ב-1798, באופרה "קורה ואלונזו", ופרשה לגמלאות עם קצבה עד סוף חייה, בתנאי שתמשיך לעבוד כמדריכת ריקוד. היא עסקה בכך במשך שנים בלאו הכי, כשהדריכה תלמידים לבצע בלט פנטומימה בדרך דומה לזו של אן מארי מילאן דֶגִיוֹן, שלימדה סטודנטים להציג משחקי ילדים, ודה לה פיי המשיכה כמובטח בהדרכה לאחר פרישתה. 

נפטרה בסטוקהולם ב-14 במרץ 1826, בהיותה בת 77.

קטגוריה:רקדניות בלט
קטגוריה:רקדניות צרפתיות
אליקס דה לה פיי
קטגוריה:ילידות 1748
קטגוריה:צרפתים שנולדו ב-1748
קטגוריה:נפטרות ב-1826
קטגוריה:צרפתים שנפטרו ב-1826
גביע המדינה בכדורסל 1969/1970

**גביע המדינה בכדורסל ל[[עונת 1969/1970 בליגה הלאומית בכדורסל|עונת]]** **1969/1970** היא התחרות ה-11 מאז היווסדו של המפעל.

מכבי תל אביב זכתה בתואר בפעם התשיעית בתולדותיה, לאחר ניצחון בגמר על הפועל תל אביב.

## סיבוב שני

## שמינית הגמר

## רבע הגמר

## חצי הגמר

## הגמר
מכבי תל אביב זכתה בגביע התשיעי בתולדותיה.

## קישורים חיצוניים
* אלישע שוחט, ספר הכדורסל הישראלי, עמודים 146-149
*יעקב פתאל, מכבי תל אביב זכה בגביע ניצח את הפועל 52:73, דבר, 26 במאי 1970

## הערות שוליים

קטגוריה:1969 בישראל: ספורט
קטגוריה:1970 בישראל: ספורט
קטגוריה:תחרויות כדורסל ב-1969
קטגוריה:תחרויות כדורסל ב-1970
קטגוריה:עונות בגביע המדינה בכדורסל
ספיירות'ולוס

**ספיירות'ולוס** (שם מדעי: *Sphaerotholus*; מילולית: "כיפה כדורית") הוא סוג של דינוזאור אשר חי באמריקה הצפונית והשתייך למשפחת הפכיצפלוזאוריים והיה מקרוביו של הפכיצפלוזאורוס. מאובניו נמצאו ב-2002 במגוון אזורים בארצות הברית וקנדה, ביניהם תצורות קירטלנד שבניו מקסיקו, תצורת הל קריק שבמונטנה ותצורות קניון הפרסה שבאלברטה. בסוג נמצאו 3 מינים שונים.

דינוזאור זה הגיע לאורך 2.5 מטר ולמשקל 50 ק"ג והיה בעל גולגולת עבה בצורת כדור שבקצותיה היו בעלי זיזי עצם ששימשו כבולמי זעזועים. הוא היה דו-רגלי בעל זנב ארוך וניזון מצמחייה עשבונית. מבנה הראש שלו דמה לזה של הפרנוצפל.

הוא חי מלפני 73 מיליון שנה עד לפני 66 מיליון שנה, אז נכחד יחד עם אחרוני הדינוזאורים.

## בתרבות
דינוזאור זה הופיע בסדרה מהפכת הדינוזאורים.

## קישורים חיצוניים

קטגוריה:פכיצפלוזאוריים
קטגוריה:דינוזאורים שחיו בקרטיקון עליון באמריקה הצפונית
גרגורי לאולר

**גרגורי פרנסיס לאולר** (באנגלית: **Gregory Francis Lawler**; נולד ב-14 ביולי 1955) הוא מתמטיקאי אמריקאי העוסק בתורת ההסתברות, ובפרט בהילוך אקראי ובתנועה בראונית. חתן פרס וולף לשנת 2019.

## ביוגרפיה
נולד בשנת 1955 באלכסנדריה שבווירג'יניה.
בשנת 1976 קיבל תואר ראשון מאוניברסיטת וירג'יניה. בשנת 1979 קיבל תואר דוקטור למתמטיקה מאוניברסיטת פרינסטון, על עבודה שכותרתה "A Self-Avoiding Random Walk", שנעשתה בהנחיית אדוארד נלסון. משנה זו ועד 2001 נמנה עם סגל אוניברסיטת דיוק. בשנים 2001–2006 נמנה עם סגל אוניברסיטת קורנל, ומאז 2006 הוא נמנה עם סגל המחלקה למתמטיקה של אוניברסיטת שיקגו.

מאז שנת 2000 הוא ידוע בעיקר בזכות מחקריו באבולוציית שרם-לוונר, שהיא פרק בתורת ההסתברות בעל חשיבות במכניקה סטטיסטית.

נמנה עם מייסדי Electronic Journal of Probability, ושימש עורך של כתבי העת המדעיים Annals of Probability ו-Journal of the American Mathematical Society.

לאולר הוא חבר האקדמיה הלאומית למדעים של ארצות הברית.
בשנת 2006 הוענק לו פרס פוליה, יחד עם ונדלין ורנר ועודד שרם. בשנת 2013 נבחר לעמית של האגודה האמריקאית למתמטיקה. בשנת 2019 הוכרז כחתן פרס וולף למתמטיקה, יחד עם ז'אן-פרנסואה לה גאל.

## קישורים חיצוניים

* Gregory F. Lawler, באתר של אוניברסיטת שיקגו
* Gregory F. Lawler, באתר האקדמיה הלאומית למדעים

## הערות שוליים

קטגוריה:מתמטיקאים אמריקאים
קטגוריה:בוגרי אוניברסיטת וירג'יניה
קטגוריה:בעלי תואר דוקטור מאוניברסיטת פרינסטון
קטגוריה:חוקרי תורת ההסתברות
קטגוריה:זוכי פרס פוליה
קטגוריה:זוכי פרס וולף למתמטיקה
קטגוריה:עמיתי האגודה האמריקאית למתמטיקה
קטגוריה:סגל אוניברסיטת דיוק
קטגוריה:סגל אוניברסיטת קורנל
קטגוריה:סגל אוניברסיטת שיקגו
קטגוריה:חברי האקדמיה הלאומית למדעים של ארצות הברית
קטגוריה:אמריקאים שנולדו ב-1955
ראיו מחדאונדה

**קלוב דה פוטבול ראיו מחדאונדה** (בספרדית: **Club de Fútbol Rayo Majadahonda**, או בקיצור **CF Rayo Majadahonda**) הוא מועדון כדורגל ספרדי מהעיר מחדאונדה, שבקהילה האוטונומית של מדריד. המועדון נוסד בשנת 1976 ומשחק כיום בליגה הספרדית הרביעית בכדורגל ואצטדיונו הביתי הוא אצטדיון סרו דל אספינו, המכיל 3,376 מושבים.

## היסטוריה
ראיו מחדאונדה נוסדה בשנת 1976, ונרשמה ישר בפדרציית הכדורגל של מדריד. המועדון שיחק בליגות האזוריות עד שנת 1987, כאשר העפיל לראשונה לטרסרה דיויסיון.

המועדון ביסס את מעמדו בליגה הרביעית עד עונת 1996/1997, שבה העפיל המועדון בפעם הראשונה בתולדותיו לסגונדה דיויסיון ב'. אחרי כן באו שתי ירידות ליגה רצופות, אך המועדון חזר מיד לליגה הרביעית בשנת 2000. מלבד מעונת 2003/2004 שבה שיחק המועדון בליגה השלישית, את כל העונות הבאות בילה המועדון בליגה הרביעית עד שנת 2015, שבהובלתו של אגדת המועדון המאמן אנטוניו אירינדו, העפיל המועדון בחזרה לליגה השלישית לאחר 11 שנים.

ב-27 במאי 2018, ראיו מחדאונדה העפילה בפעם הראשונה בתולדותיה לסגודנה דיויסיון, לאחר שניצחה 0–1 את קרטחנה בחצי גמר הפלייאוף של מסלול אלופות הבתים בסגונדה ב', על ידי שער עצמי של השחקן מיצ'ל סבקו, וראיו עלתה לגמר פלייאוף האלופות (שבו שתי הקבוצות עולות ליגה, אך המנצחת במשחק מוכתרת כאלופת הסגונדה ב') נגד מיורקה. בגמר הפסידה ראיו מחדאונדה 1–3 למיורקה בסיכום שני המשחקים. וכל זאת עם אנטוניו אירינדו כמאמן הקבוצה.

## עונות
* לה ליגה: **0** עונות.
* סגונדה דיויסיון: **1** עונות. (כולל עונת 2018/19)
* סגונדה דיויסיון ב': **5** עונות.
* טרסרה דיויסיון: **25** עונות.

## שחקנים נבחרים
* לוקא הרננדס (נוער)
* מוניר אל-חדאדי (נוער)
* רודרי (נוער)

## קישורים חיצוניים

* 

* 

קטגוריה:קבוצות כדורגל ספרדיות
קטגוריה:מדריד (קהילה אוטונומית): ספורט
קטגוריה:קבוצות כדורגל שהוקמו ב-1976
לוסוטיטן

**לוסוטיטן** (שם מדעי: *Lusotitan*; מילולית: "הטיטאן של לוסיטניה") הוא סוג דינוזאור ארוך צוואר ממשפחת הברכיוזאוריים אשר חי ביורה העליון לפני 152 מיליון שנה. מאובני הדינוזאור נמצאו במערב פורטוגל ב-1957 ותוארו ב-2003 בידי החוקרים אוקטביו מתאוס ומיגל תאלס אנטונס. בסוג מוכר מין יחיד שבעבר שויך לקרובו הברכיוזאורוס ונקרא: *Brachiosaurus atalaiensis*.
## מאפיינים
זה היה דינוזאור גדול בעל צוואר ורגליים ארוכים והאורך הכולל שלו הגיע ל-25 מטרים. הוא השתמש בצווארו כדי להגיע לענפי ועלי עצים גבוהים. בשלד שנמצא היה חסר גולגולת אך נמצאו בו 28 חוליות.

הוא חי בסוף תור היורה לצד מיני צמחונים דומים כמו הסופרזאורוס, המירגאיה, הלוריניזאורוס (Lourinhasaurus), הזבי (Zby) והדסנתרורוס (Dacentrurus). לצידם ארבו טורפים כמו הצרטוזאורוס והאלוזאורוס לטרף לא זהיר. ככל הנראה גודלו של הלוסוטיטן הגן עליו מטורפים.

## בתרבות
דינוזאור זה הופיע בסדרה מהפכת הדינוזאורים.

## קישורים חיצוניים

קטגוריה:בעלי חיים שתוארו ב-2003
קטגוריה:טקסונים שתוארו בידי אוקטביו מתאוס
קטגוריה:ברכיוזאוריים
קטגוריה:דינוזאורים שחיו ביורה עליון באירופה
קטגוריה:פורטוגל: מאובנים
אנקילופולקסיה

[ממוזער|[קמפטוזאורוס]]
[ממוזער|השוואה של 6 [אורניתופודה|אורניתופודים לאדם: אדמונטוזאורוס (באפור), איגואנודון (בירוק), טנונטוזאורוס (באדום), קמפטוזאורוס (בכחול), זלמוקסס (בסגול) ודיסלוטוזאורוס (בכתום)]]
**אנקילופולקסיה** (שם מדעי: **Ankylopollexia**) היא ענף גדול של דינוזאורים אורניתופודים איגואנודונטים אשר חיו בעידן המזוזואיקון מתקופת היורה העליונה עד להכחדת הקרטיקון הגדולה לפני 66 מיליון שנה.

מיני הקבוצה כללו דינוזאורים גדולים בעלי מקורים גדולים, בהם שיניים טוחנות שנועדו ללחיכת צמחייה קרקעית או צמחים דומים. הם היו בעלי רגליים ארוכות וחלקם הגדול יכלו לנוע על שניים כדי לרוץ מהר. דינוזאורים אלה נמצאו בכל היבשות והיו נפוצים באזורי חיותם כשרבים מהם נעו בקבוצות גדולות ומשכו טורפים רבים.

מינים אלה היו מגוונים בגודלם כשהגדול מביניהם היה השאנטונגוזאורוס שהגיע לאורך 14 מטר ולמשקל 16 טון. מינים אחרים היו קטנים יותר באורך של עד 3-4 מטר וחלק מהמינים עברו גמדות איים.

## מיון
*סוג ללא מקור Cumnoria
*סוג ללא מקור דרקוניקס (Draconyx)
*סוג ללא מקור Owenodon
*סוג ללא מקור Uteodon
*משפחה קמפטוזאוריים (Camptosauridae)
*קבוצה **Styracosterna**
**סוג ללא מקור Bayannurosaurus
**סוג ללא מקור Cedrorestes
**סוג ללא מקור פוקואיזאורוס (Fukuisaurus)
**סוג ללא מקור Hippodraco
**סוג ללא מקור Hypselospinus
**סוג ללא מקור איגואנוקולוסוס (Iguanacolossus)
**סוג ללא מקור לנזוזאורוס (Lanzhousaurus)
**סוג ללא מקור לורדוזאורוס (Lurdusaurus)
**סוג ללא מקור Magnamanus
**סוג ללא מקור Osmakasaurus
**סוג ללא מקור Planicoxa
**סוג ללא מקור Theiophytalia
**קבוצה **Hadrosauriformes**
***סוג ללא מקור Bolong
***סוג ללא מקור Jinzhousaurus
***סוג ללא מקור אורנוזאורוס (Ouranosaurus)
***סוג ללא מקור Morelladon
***משפחה איגואנודוניים (Iguanodontidae)
***על-משפחה דמויי הדרוזאורים (Hadrosauroidea)
****קבוצה הדרוזאורומורפה (Hadrosauromorpha)
*****משפחה הדרוזאוריים (Hadrosauridae)

## קישורים חיצוניים

קטגוריה:אורניתופודה
דרקוניקס

**דרקוניקס** (שם מדעי: *Draconyx*; מילולית: "טופר דרקון") הוא סוג של דינוזאור בעל אגן דמוי-עוף מקבוצת האורניתופודים אשר חי בסוף היורה. הוא התגלה ב-2001 בתצורות לוריניה (Lourinhã Formation) שבמערב פורטוגל. הוא ידוע רק ממאובנים של שרידי עצמות חלקיים, בעיקר של עצמות גפיים ושל שיניים ולסת תחתונה.

דינוזאור זה היה קרוב רחוק של הקמפטוזאורוס, ההיפסילופודוניים והאיגואנודונטידים. הוא היה צמחוני דו-רגלי בעל מקור קרני בקצה הלסתות, איתו תלש פרטי מזון והיה בעל זרועות קדמיות ארוכות. החוקר גרגורי ס. פאול מעריך שאורכו הגיע ל-3.5 מטר ומשקלו ל-150 ק"ג. הוא מילא את הגומחה של האיילים של היורה.

ככל הנראה הוא היה מקרוביו האירופאים של הקמפטוזאורוס וחי בצורה דומה לצד עדרי זאורופודים, כמו הסופרזאורוס והלוסוטיטן, סטגוזאורים כמו המירגאיה ותרופודים טורפים כמו הצרטוזאורוס והאלוזאורוס.

## קישורים חיצוניים

קטגוריה:בעלי חיים שתוארו ב-2001
קטגוריה:טקסונים שתוארו בידי אוקטביו מתאוס
קטגוריה:אורניתופודה
קטגוריה:דינוזאורים שחיו ביורה עליון באירופה
קטגוריה:מאובני טקסונים שתוארו ב-2001
קטגוריה:פורטוגל: מאובנים
אנהגוארה (פטרוזאור)

**אנהגוארה** (שם מדעי: *Anhanguera*; פירוש השם: "שד עתיק") הוא סוג של פטרוזאור מקבוצת הפטרודקטיליים שחי בקרטיקון התחתון לפני כ-112 מיליון שנה והיה קרוב לאורניתוכיריים. בעבר הוא גם השתייך למשפחה אך עבר למשפחה נפרדת.

## מאפיינים
מאובני הפטרוזאור נמצאו בסאו פאולו, ברזיל ב-1985 וכללו גולגולת רחבה כמעט שלמה. נמצאו מפטרוזאור זה 4 מינים ומינים נוספים עברו לסוגים אחרים כמו הקולובורינכוס והסנטנדקטילוס. אחרים בוטלו מחמת הספק.

במראהו הפטרוזאור דמה לאורניתוכירוס והוא היה בעל מוטת כנפיים באורך 4.6 מטרים, ארוך יותר מאלבטרוס נודד. הלסתות היו רחבות וישרות והיו מלאות בשיניים חדות שהזכירו את שיני הגאביאל אוכל הדגים. הם שימשו באותה צורה והאנהגוארה היה עף מעל הימים וחוטף דגים קטנים בלסתותיו.

## בתרבות
*פטרוזאור זה הופיע בסדרה מהפכת הדינוזאורים שם הוא טורף סרטנים.
*בנוסף הוא הופיע במשחק פארק היורה 3: בניית פארק.

## קישורים חיצוניים

## גלריה

קובץ:Anhanguera blittersdorffi Life Restoration by Matt Martyniuk.png|איור אפשרי
קובץ:Pterosauro Anhanguera - 4 a 5 Metros de Envergadura - Descoberto na Chapada do Arararipe-Ceará-Brasil - panoramio.jpg
קובץ:Pterosaur.Anhanguera santanae. Musée des Confluences, Lyon.jpg


קטגוריה:בעלי חיים שתוארו ב-1985
קטגוריה:אנהגואריים
קטגוריה:פטרוזאורים שחיו בקרטיקון תחתון באמריקה הדרומית
קטגוריה:ברזיל: מאובנים
קטגוריה:טקסונים שתוארו בידי אלכסנדר קלנר
קטגוריה:מאובני טקסונים שתוארו ב-1985
דינהרוזאורוס

**דינהרוזאורוס** (שם מדעי: **Dinheirosaurus**) הוא סוג של דינוזאור ענקי ממשפחת הדיפלודוקיים אשר חי בסוף היורה של מערב פורטוגל. בעבר הוא נחשב למין של סופרזאורוס ובהמשך כלוריניזאורוס (Lourinhasaurus) אך הוא סווג מחדש ב-1999 בידי החוקרים ג'וש בונפרטה ואוקטביו מתאוס. הדינוזאור קרוי על שם היישוב פורטו דינהרו (Porto Dinheiro), שנמצא ליד האתרים בהם הדינוזאור נמצא.

בסוג זה נמצא מין אחד - *Dinheirosaurus lourinhanensis*. השרידים העיקרים שלו היו מחוליות, צלעות ועצמות אגן וגם מגסטרוליתים שנמצאו בתצורות לוריניה (Lourinhã Formation).

## תכונות והתנהגות
במראהו הדינוזאור דמה לדיפלודוקיים ארוכי צוואר וזנב כמו הדיפלודוקוס או האפטוזאורוס והיה קרוב במיוחד לסופרזאורוס. הוא היה בעל צוואר ארוך שהכיל חוליות רבות והיה בעל צלעות רחבות ומקושתות. אורכו של הדינוזאור הבוגר הגיע ל-25 מטרים. כפי שאבני הגסטרולית מרמזים, הוא היה בעל שיניים חלשות והצטרך לבלוע אבנים שיעזרו לו לכתוש את העלים בקיבתו.

בדומה לדיפלודוקיים אחרים הוא כנראה ניזון מצמחייה קרקעית ולא מצמרות העצים. היה לו זנב ארוך שאיתו הוא הצליף במהירות כדי להתגונן.

## בתרבות
דינוזאור זה הופיע בסדרה מהפכת הדינוזאורים.

## קישורים חיצוניים

קטגוריה:דיפלודוקיים
קטגוריה:דינוזאורים שחיו ביורה עליון באירופה
קטגוריה:טקסונים שתוארו בידי חוסה בונפרטה
קטגוריה:מאובני טקסונים שתוארו ב-1999
קטגוריה:פורטוגל: מאובנים
שלמה ארצי שר ומספר לילדים על יאן הגמד

"**שלמה ארצי שר ומספר לילדים על יאן הגמד**" הוא אלבום של הזמר-היוצר, המלחין והמוזיקאי שלמה ארצי. האלבום הוא השני מתוך שלושה אלבומים של ארצי המיועדים לילדים. יצא לאור ב-1976.

## על האלבום
האלבום יצא בתקופת הפעילות המוקדמת של ארצי, תקופה שהוא ממעיט לדבר עליה. האלבום יצא רק כתקליט. הודפסו לו שתי עטיפות - זו שעם תמונה של ארצי, בתו שירי ויאן הגמד, נדירה יותר.

הלהקה המלווה באלבום היא להקת גברת תפוח. בין כותבי השירים והסיפורים נמנים ארצי ומשוררים מוכרים כמו לאה גולדברג, יאיר שרגאי, דליה רביקוביץ, מיכל סנונית ויצחק קצנלסון.

## שירי האלבום

## קישורים חיצוניים

קטגוריה:אלבומי שלמה ארצי
קטגוריה:אלבומים בעברית
עדיה מאירצ'ק

**עדיה מאירצ'ק** (נולדה בשנת 1962) היא דוגמנית עבר ישראלית.

## ביוגרפיה
מאירצ'ק התפרסמה לראשונה בגיל 17, כשנחשף שבין היתר, ניהלה מערכת יחסים עם דן בן אמוץ, נרשמה תחילה לחוג לסוציולוגיה ואנתרופולוגיה באוניברסיטת תל אביב אך עזבה את הלימודים לאחר שנה שהחלה לעסוק בדוגמנות.

ב-1985 הצטלמה למגזין מוניטין על ידי צלם האופנה בן לם, ולאחר מכן החלה לעבוד עמו באופן קבוע.

בסוף מרץ 1986 היא נעצרה במלון המלך שלמה באילת לאחר שנמצאו ברשותה סמים. היא הואשמה בשימוש, החזקה וסחר בסמים. באוקטובר 1986 נדונה לארבעה חודשי מאסר על תנאי לאחר שהורשעה רק בהחזקת סמים.

היא הייתה דוגמנית מסלול מובילה. בין היתר, היא דגמנה דגמים של המעצבת תמרה יובל-ג'ונס.
ב-2008 לקחה חלק בתצוגה של ירון מינקובסקי שנערכה במלון אינטרקונטיננטל בתל אביב במטרה לגיוס תרומות, ב-2009 הופיעה בקמפיין של המעצבת דורית שדה.

היא נשואה ואם לשלושה ילדים, מתגוררת בהוד השרון.

## קישורים חיצוניים

* 

## הערות שוליים

קטגוריה:דוגמניות ישראליות
קטגוריה:דוגמנים ישראלים
קטגוריה:ישראליות שנולדו ב-1962
קטגוריה:ישראלים שנולדו ב-1962
אלכסיי סידורוב

**אלכסיי ליאונידוביץ' סידורוב** (ברוסית: **Алексе́й Леони́дович Си́доров**; נולד ב-22 באוגוסט 1968) הוא במאי קולנוע, מפיק ותסריטאי רוסי.

## ביוגרפיה
אלכסיי סידורוב נולד ב-22 באוגוסט 1968 בסברוודווינסק. הוא סיים את הפקולטה הפילולוגית של אוניברסיטת פטרוזבודסק עם תואר בשפה וספרות רוסית. אז למד אלכסיי סידורוב בקורסים הגבוהים יותר לתסריטאים ובמאים, שאותם השלים ב-1999.

בשנת 2000 עבד אלכסיי סידורוב כבמאי העריכה בסרט "רומן אבירי" (היה גם ממחברי התסריט).

העבודה העצמאית הגדולה הראשונה בקולנוע כבמאי היה סדרת הטלוויזיה "הבריגדה", שאלכסיי צילם על פי תסריט שלו, שנכתב בשיתוף עם איגור פורולב ואלכסנדר ולדינסקי. בשנת 2003, הסדרה זכתה בפרס TEFI כסדרת הטלוויזיה הטובה ביותר ובפרס נשר הזהב בקטגוריית סדרת הטלוויזיה הטובה ביותר (מעל 10 פרקים).

ב-2014 הפיק את סרט הקולנוע "22 דקות", אך לאחר חילוקי דעות עם אולפני סנטרל פרטנרשיפ דרש להסיר את שמו מהקרדיטים לסרט.

ב-2018 ביים את אחד משוברי הקופות הגדולים בקולנוע הרוסי, T-34 שהרוויח יותר מ-2 מיליארד רובלים. הסרט זכה בפרס נשר הזהב בקטגוריית התסריט הטוב ביותר.

## פילמוגרפיה
* **"הבריגדה"** (2000) - סדרת טלוויזיה אודות קבוצת חברים הנשאבים לתוך עולם הפשע המאורגן ברוסיה.
* **"[[אגרוף הצללים (סדרת סרטים)|אגרוף הצללים]]"** (2005) - סרט ראשון, בזיכיון אודות המתאגרף ארטיום קולצ'ין
* **"[[אגרוף הצללים (סדרת סרטים)|אגרוף הצללים 2: נקמה]]"** (2007) - הסרט השני בסדרה.
***"[[אגרוף הצללים (סדרת סרטים)|אגרוף הצללים 3: סיבוב אחרון]]"** (2011) - הסרט השלישי.
* **"[[T-34 (סרט)|T-34]]"** (2019) - סרט מלחמה אודות טנק ה-T-34.
* **"[[אלוף העולם (סרט)|אלוף העולם]]"** (2021) - סרט דרמה על יריבות השחמט בין אנטולי קרפוב לויקטור קורצ'ני.
* **"[[קראקן (סרט)|קראקן]]"** (2023) - סרט פנטזיה על מאבק בין צוללת סובייטית לייצור הימי קראקן.
***"[[אגרוף הצללים (סדרת סרטים)|אגרוף הצללים 4: האויב שלי]]"** (2025) - הסרט הרביעי בזיכיון.

## קישורים חיצוניים

## הערות שוליים

קטגוריה:זוכי פרס נשר הזהב הרוסי
קטגוריה:זוכי פרס TEFI
קטגוריה:מפיקי קולנוע רוסים
קטגוריה:תסריטאים רוסים
קטגוריה:במאי קולנוע רוסים
קטגוריה:רוסים שנולדו ב-1968
אימאן (אסלאם)

**אימאן** (בערבית: **إِيمَان**) הוא מושג בתאולוגיה האסלאמית. הפירוש המילולי של אימאן הוא אמונה, ובאסלאם הכוונה היא לאמונה באללה ובאספקטים מטאפיזיים של הדת. האמונה עצמה אינה נראית לעין האדם ורק אללה מזהה אותה. האמונה מניעה את המאמין לעשות מעשים טובים, אך מעשים טובים כשלעצמם לא מעידים על אמונתו של המאמין. מנגד, החטאים אינם שוללים את האמונה לחלוטין, אלא עלולים להפחית אותה, כשם שציות ומעשים טובים, עשויים להגביר את האמונה.

## ששת עמודי התווך של האמונה בדת האסלאם
האימאן מורכב משישה עמודי תווך (أركان):
#אמונה בקיום אל אחד (אללה) ואין בלתו.
#אמונה בקיום המלאכים.
#האמונה בכתבי הקודש.
#האמונה בכלל הנביאים.
#האמונה ביום הדין.
#האמונה בגורל.
ממוזער

## מקומה של האמונה
על פי החדית', האימאן הוא הרובד השני במכלול דת האסלאם. הרובד הראשון הוא אסלאם, קבלת הדת (**إسلام;** בערבית**:** (גם) התמסרות ל..., ציות ל...), הרובד השני הוא האמונה - אימאן (إِيمَان) והרובד השלישי היא איחסאן - המידות הטובות ועשיית החסד.

המושג "אימאן" מוזכר גם בקוראן וגם בחדית'. על פי הקוראן, האימאן חייב להיות מלווה במעשים טובים, מפני שרק צירוף של השניים (האימאן והמעשים הטובים) יכולים לזכות את המאמין בכניסה לגן העדן המובטח.

## 77 ענפי האמונה
בחדית' שמיוחס למוחמד, מסופר שהוא אמר שלאמונה יש יותר משבעים ענפים. האימאם אל-בייהקִי (البيهقي) תיאר בספרו "שועוב אל-אימאן" (شعب الإيمان; ענפי האמונה") 77 ענפים, אשר, לשיטתו, אלו ענפי האמונה, עליהם דיבר מוחמד. והם מחולקים לשלושה תחומים. להלן התחומים עם מספר דוגמאות של הענפים:
* פעולות **הלב**, כמו: אמונה באללה, מלאכיו, ספריו, הנביאים, אמונה ביום האחרון,
* פעולות **הלשון** (דיבור), כמו: אמירת ה"שהאדה", קריאת הקוראן, לימוד ההלכות, "זיכר" ,
* פעולות **הגוף**, כמו: צום חודש הרמדאן, עליה לרגל (חג') ,

לא כל הענפים זהים ב"רמתם". יש מהם דיכוטומיים כמו אמירת, או אי אמירת ה"שהאדה", תפילה או הימנעות ממנה, החג' או אי קיום המצווה. אי קיומם של ענפי אלו הוא פגיעה באמונה. מאידך גיסא, יש ענפים שניתן ליישמם ברמות שונות, כמו: הקריאה בקוראן או לימוד ההלכות.

## קישורים חיצוניים

## הערות שוליים

קטגוריה:אסלאם
קטגוריה:תאולוגיה אסלאמית
רנו R312

**רנו R312** (בצרפתית: **Renault R312**) הוא אוטובוס מתוצרת חטיבת הרכבים המסחרים והמשאיות של רנו ("Renault Trucks" ) חברת בת של יצרנית הרכב הצרפתית **[[רנו]]** אשר יוצר בין השנים 1987–1996.

## מפרט טכני
לאוטובוס מספר מאפיינים:
* יוצרו 4,069 יחידות.
* 1 - 3 דלתות.
* כניסה על ידי 2–3 מדרגות.
* מנוע טורבו דיזל.
* מכלי דלק: 2 מכלים - 180 ליטר למכל (סולר).

## תמונות

קובץ:23 bus in Marosvásárhely.jpg | "רנו R312"
קובץ:Bus Stap look 1980.jpg | "רנו R312"
קובץ:Renault R312 n°202 sur la ligne 2AM direction Adinkerke à l'abattoir.jpg | "רנו R312"
קובץ:Renault R312 n°410 - TUB - intérieur.jpg | "רנו R312" - מבט לתוך האוטובוס
קובץ:Île-de-France RATP Renault R 312 n°5616 L74 Châtelet.JPG | "רנו R312" - מבט למנוע האחורי
קובץ:Renault R312 n°654 - CarPostal Interurbain (poste de conduite).jpg  | "רנו R312" - מבט לתא הנהג



## ראו גם
* רנו
* רנו FR1
* רנו PR180.2

## קישורים חיצוניים

* 

## הערות שוליים

קטגוריה:דגמי אוטובוסים
R312
קטגוריה:כלי רכב שהושקו ב-1987
קטגוריה:כלי רכב צרפתיים
קטגוריה:כלי רכב מנוע אחורי
אין שמות על הדלתות

**אין שמות על הדלתות** הוא סרט דרמה ישראלי משנת 1997 בבימויו של נדב לויתן שגם כתב את התסריט המבוסס על כמה סיפורים מקובץ סיפוריו "מאכל תאווה" מ-1996.

העלילה מתרחשת בקיבוץ ומתארת סיפורים שונים הקשורים לשכול וכאב על רקע החברה המשתנה של הקיבוץ, המעדיפה את השיקולים הכלכליים על פני האנושיים. חבר הקיבוץ עמוס (מיכה סלקטר), מתבונן בכל הדמויות מחלון חדרו ומספר עליהן. הקיבוץ הוא חברה סגורה ומלחיצה וכל אחד מכיר את השני ולכן "אין שמות על הדלתות".

הסרט צולם בקיבוץ יקום ולא זכה להצלחה, אך זכה לשבחים מצד מבקרי הקולנוע, והיה מועמד לחמישה פרסי אופיר.

המוזיקה נכתבה על ידי נחום היימן. הנעימה לחליל צד "הנסיעה לירושלים" מושמעת שנים רבות בפתיחת שידורי הבוקר של רשת ב'.

## פרסים
הסרט הוצג בפסטיבל ברלין והיה מועמד לחמישה פרסי אופיר – התסריט – נדב לויתן; השחקן הראשי – מוסקו אלקלעי; שחקנית המשנה – דורית לב ארי; שחקן המשנה – אבי פניני; המוזיקה המקורית – נחום היימן.

## תקציר העלילה
קובה (מוסקו אלקלעי) הוא אלמן קשיש וחולה המטפל לבדו בבנו המפגר ישראל (אבי פניני) שהגיע לגיל ארבעים והקיבוץ לוחץ עליו להעבירו למוסד "מבחינה כלכלית" אך הוא מסרב. קובה מטפל בו כבילד קטן, סוחב אותו על כתפיו, רוחץ ומאכיל אותו. הוא ישן על ספה ובקשתו למיטה נוספת נדחית.

איה (דורית לב ארי) היא אחות הקיבוץ ומנסה לעזור לקובה אך ללא תועלת. היא לוקחת את קובה וישראל לבית חולים איתנים אך ישראל מתנגד להיכנס והם חוזרים לקיבוץ. קובה לוקה באירוע מוחי אך מתעקש להמשיך ולטפל בישראל למרות לחצו של מזכיר הקיבוץ אלי (שלמה תרשיש) וחברי הקיבוץ להעבירו למוסד.

מורדי (דני בסן) ושמחה (מאיר סויסה) הם חברי קיבוץ רווקים כבני ארבעים שהגיעו אליו כילדי חוץ ממשפחות הרוסות ודרכיהם לא נפרדו מאז. כאשר שמחה מודיע למורדי שיש לו חברה מפינלנד בשם ססקיה (הלנה וולפרט) עימה הוא רוצה להקים משפחה נפתח סדק ביחסיהם. מורדי מתחיל להסתגר, לא מגיע לליל הסדר בקיבוץ ולבסוף מתאבד מנפילה ממגדל המים.

עדינה (חוה אלברשטיין) היא אם שכולה שבנה אריאל נהרג בשרותו הצבאי. אריאל היה צייר ועדינה בעזרת בן זוגה יוסף (נדב לויתן) מחליטים להפוך את צריף מגוריו לגלריה עם ציוריו לזכרו למרות התנגדות חברי המשק הרוצים להפוך את הצריף לצימר לתיירות. היא מסדרת את הציורים, קוראת למקום "בית אריאל" ומחכה לחברי הקיבוץ שייכנסו אבל אף אחד לא נכנס וכעבור מספר ימים היא נכנעת. הם אוספים את הציורים ומפנים את הצריף.

איה היא חברתו של עמוס (מיכה סלקטר), בעבר הייתה חברתו של נועם שנהרג. עוזי (אסי דיין), אביו של נועם, בא לבקר אותה והיא מתרשמת מהדמיון שלו לנועם.

איה מגיעה לדירתו של קובה ומוצאת אותו מת. ישראל לא מבין את העניין והיא מוציאה אותו לטיול בכיסא גלגלים. אלי מפנה את חדרו של אריאל ומביא את המיטה לביתו של קובה ששוכב מת בחדרו. כאשר אין מענה לדפיקות בדלת הוא מניח שקובה ישן, מניח את המיטה בחוץ והולך.

## שחקנים

## קישורים חיצוניים

*אין שמות על הדלתות, באתר "שורה ראשונה"
*נעימת "הנסיעה לירושלים" מתוך "אין שמות על הדלתות", באתר יוטיוב

קטגוריה:סרטים בעברית
קטגוריה:סרטי דרמה ישראליים
קטגוריה:הקיבוץ בתרבות ובאמנות: סרטים
קטגוריה:סרטי נדב לויתן
קטגוריה:סרטים ישראליים משנת 1997
גידה

**גידה** (בצרפתית: **Guider**) היא עיר בקמרון שנמצאת באזור הצפון.

## גאוגרפיה
גידה ממוקמת כ-90 ק"מ מבירת האזור גארואה וכ-721 ק"מ מבירת המדינה יאונדה. בנוסף, העיירה ממוקמת כ-72 ק"מ מהגבול של קמרון עם ניגריה, כ-25 ק"מ מהגבול של קמרון עם צ'אד וכ-330 ק"מ מהגבול של קמרון עם הרפובליקה המרכז-אפריקאית.

## אקלים
הטמפרטורה הממוצעת היא 28 מעלות צלזיוס. החודש הכי חם הוא מאי (32 מעלות צלזיוס). החודש הכי קר הוא יולי (24 מעלות צלזיוס). כמות המשקעים הממוצעת היא 1,084 מילימטרים בשנה. חודש אוגוסט הוא החודש שיש בו הכי הרבה גשם (270 מ"מ גשם), וחודש ינואר הוא החודש שיש בו הכי פחות גשם (1 מ"מ גשם).

## תנועה ותחבורה
גידה ממוקמת ליד הכבישים האזוריים P3, P29 והכביש D14. בנוסף גידה ממוקמת כ-17 ק"מ מהכביש הלאומי N1.

## קישורים חיצוניים


* 


## הערות שוליים

קטגוריה:קמרון: ערים
גביע המדינה בכדורסל 1970/1971

**גביע המדינה בכדורסל ל[[עונת 1970/1971 בליגה הלאומית בכדורסל|עונת]]** **1970/1971** היא התחרות ה-12 מאז היווסדו של המפעל.

מכבי תל אביב זכתה בתואר בפעם העשירית בתולדותיה, לאחר ניצחון על מכבי חיפה, אשר העפילה לראשונה לגמר הודות להגרלה שעימתה את התל אביביות בשלב חצי הגמר.

## סיבוב ראשון

## שמינית הגמר

## רבע הגמר

## חצי הגמר

## הגמר
מכבי תל אביב זכתה בגביע העשירי בתולדותיה.

## קישורים חיצוניים
* אלישע שוחט, ספר הכדורסל הישראלי, עמודים 156-158
*אלכס דורון, כל הכתרים למכבי תל אביב, מעריב, 20 באפריל 1971

## הערות שוליים

קטגוריה:1970 בישראל: ספורט
קטגוריה:1971 בישראל: ספורט
קטגוריה:תחרויות כדורסל ב-1970
קטגוריה:תחרויות כדורסל ב-1971
קטגוריה:עונות בגביע המדינה בכדורסל
כתב אזרחי (כתב קירילי)

שמאל|220px|הספר הראשון בכתב אזרחי: "גאומטריה מדידה סלבית" 1708.|ממוזער
**כתב אזרחי**, **כתב** **קירילי רוסי**, או **גראז'דנקה** (ברוסית: **Гражда́нский шрифт** או **гражданка**) הוא סוג של אלפבית קירילי שהוכנס לשימוש ברוסיה על ידי פיוטר הגדול לשימוש בכל הפרסומים שאינם לפולחן דתי: פרסומים רשמיים, כתבי-עת צבאיים, טכניים, מדעיים, חינוכיים וסיפורת. באלפבית זה בוטלו מספר אותיות כמו גם אותיות מחוברות וליגטורות. נעשה פישוט משמעותי בצורתן של חלק מהאותיות ובאחרות פישוט בגופן. הוכנסו לשימוש אותיות גדולות וסימני פיסוק. האות Э הוכנסה לשימוש וספרות ערביות החליפו את השימוש באותיות כערכים מספריים.

גורם מדרבן ליצירת כתב זה היה הערך שנתנה השכבה המשכילה הרוסית לאלפבית הלטיני בסוף המאה ה-17. הכתב האזרחי היה פשרה בין התומכים במסורת לשואפים לקבלה משמעותית יותר של תרבות המערב. אותיות מן האלפבית החדש כבר היו מוכרות בחלקן בכתובות שונות וכך גם האותיות הגדולות שנלקחו ברובן מן היוונית, אך השימוש בכל אלה היה מועט וחסר תקן מסודר.

הרפורמה שיזם פיוטר בוצעה בין השנים 1708 ל-1710 ונועדה לקרב את עיצוב הספרים וכתבי העת הרוסים לנהוג באותה תקופה במערב. בעיצוב הכתב הייתה השפעה לכתב האנטיקווה (Antiqua) של אותיות לטיניות. עד אותו זמן רווח השימוש באלפבית הגלגוליטי ובכתב הנהוג בסלאבית כנסייתית עתיקה ואלה היו שונים עד מאוד מעיצוב זה. בינואר 1707 השרטט והמאייר קוּלֶנְבאך עיצב את הגופנים בשלושה גדלים, ייתכן שעל-פי סקיצות של הצאר עצמו. הגופנים הוזמנו במקביל באמסטרדם בבית הדפוס של אומן ביילורוסי בשם איליה קופיֶיביץ' ובמוסקבה בחצר בית הדפוס של מוסקבה. באמסטרדם נרכשו מכונות דפוס ונשכרו בעלי מקצוע שהגיעו לרוסיה בסוף שנת 1707 כדי להכשיר עובדים מקומיים. בשל כך קרוי הכתב גם "אלפבית אמסטרדם".

ב-1 בינואר 1708 חתם פיוטר על צו להדפיס ספר גאומטריה ברוסית וספרים אזרחיים נוספים באלפבית החדש. הספר הראשון היה ספר לימוד בשום "גאומטריה מדידה סלבית" (**Геометриа славенски землемерие**) שפורסם במרץ 1708. הכתב הפך לנפוץ במחצית המאה ה-18 ואז פותחה גם גרסת הכתיב שלו. עד אז היה הכתיב בגרסת 'קצרנות' (סקורָפִּיס - Ско́ропись) של כתב עגול ישן (פָּלוּאוּסטב - Полуустав).

במרוצת המאות ה-18 וה-19 התפתח השימוש באלפבית הקירילי בשפות נוספות (סרבית, בולגרית, רומנית) לפי מודל הכתב האזרחי הרוסי עם השינויים הנחוצים. הכתב האזרחי שונה שוב לאחר המהפכה הרוסית של 1917.

## קישורים חיצוניים

## הערות שוליים

קטגוריה:סוגי אלפבית
קטגוריה:אלפבית קירילי
קטגוריה:האימפריה הרוסית: היסטוריה
אליפות ישראל במרוצי שדה

**אליפות ישראל במרוצי שדה** היא תחרות ריצות שדה הנערכת מדי שנה בחודש נובמבר או דצמבר המנצח והמנצחת בתחרות מוכתרים כאלופי ישראל במרוצי שדה.

אליפות ישראל במרוצי שדה היא גם תחרות קבוצתית. כל רץ צובר ניקוד זהה למיקומו בסיום הריצה (המקום הראשון מקבל נקודה אחת, המקום השני מקבל שתי נקודות וכן הלאה), הניקוד של שלושת הראשונים מכל קבוצה מתחבר, והקבוצה שצוברת את מספר הנקודות הנמוך ביותר זוכה בתחרות הקבוצתית. בנוסף לתחרות הבוגרים, נערכות באליפות תחרויות לנערים (עד גיל 19), קדטים (עד גיל 17) וילדים.

## היסטוריה
אליפות ישראל הראשונה נערכה בשנת 1962 במקוה ישראל. הגברים רצו למרחק של 7 קילומטרים, והנשים רצו 880 מטרים. שנתיים לאחר מכן, האליפות עברה לפארק הלאומי ברמת גן, וכעבור שנה עברה התחרות להדסים. בשנת 1966 התחרות נערכה במעגן מיכאל, וכעבור שנה חזרה להתקיים בהדסים. בשנת 1970 שונה מרחקי הריצה ל-11 ק"מ בתחרות הגברים ול-4 ק"מ בתחרות הנשים. עד שנת 1997 התחרות נערכה במקומות שונים כגון: גבעת חיים, פארק הירקון, פארק השרון, רמת השרון, געש, חולון, ובית שאן, ובשנה זו התחרות החלה להיערך באופן קבוע בפארק הירקון. משנת 2000 עד שנת 2008 נערכו לגברים שתי תחרויות, אחת של ריצה קצרה והשנייה של ריצה ארוכה. נכון לשנת 2019 הנשים והגברים מזנקים באותו הזמן, ורצים מרחק ריצה זהה.

## אלופים

## קישורים חיצוניים
* 
*היסטוריית אליפות ישראל במרוצי שדה באתר שוונג

קטגוריה:ישראל: תחרויות אתלטיקה
ריצת שדה
גביע המדינה בכדורסל 1971/1972

**גביע המדינה בכדורסל ל[[עונת 1971/1972 בליגה הלאומית בכדורסל|עונת]] 1971/1972** היא התחרות ה-13 מאז היווסדו של המפעל.

מכבי תל אביב זכתה בתואר בפעם ה-11 בתולדותיה, לאחר ניצחון בגמר על מכבי רמת גן.

## סיבוב ראשון

## שמינית הגמר

## רבע הגמר

## חצי הגמר

## הגמר
מכבי תל אביב זכתה בגביע ה-11 בתולדותיה.

## קישורים חיצוניים
* אלישע שוחט, ספר הכדורסל הישראלי, עמודים 165-167
*יעקב פתאל, גביע הכדורסל למכבי תל אביב ניצח (99:108) את ר"ג, דבר, 17 במאי 1972

## הערות שוליים

קטגוריה:1971 בישראל: ספורט
קטגוריה:1972 בישראל: ספורט
קטגוריה:תחרויות כדורסל ב-1971
קטגוריה:תחרויות כדורסל ב-1972
קטגוריה:עונות בגביע המדינה בכדורסל
שברולט LUV

**שברולט LUV** (באנגלית: **Chevrolet LUV**) הוא טנדר מתוצרת יצרנית הרכב האמריקאית **[[שברולט]]** אשר יוצר בין השנים 1972–2005, בארצות הברית.

בין השנים 1972–2002 יוצרו דגמי "שברולט LUV" ביפן (קרוי: "Isuzu Faster" ), בין השנים 1982–2008 יוצרו דגמי "שברולט LUV" בצ'ילה.

בנוסף דגמי "שברולט LUV" יוצרו בקולומביה ובאקוואדור.

## דורות
* דור ראשון - יוצר בין השנים 1972–1982
* דור שני - יוצר בין השנים 1980–1988
* דור שלישי - יוצר בין השנים 1989 - 2005

## תצורות
* קבינה בודדת (דור ראשון, דור שני, דור שלישי)
* קבינה כפולה (דור שני, דור שלישי)

## סוגי הנעות
* 4x2 (דור ראשון, דור שני, דור שלישי)
* 4x4 (משנת 1997)

## תמונות

קובץ:Chevrolet Luv 1600 1978 (14946596329).jpg | "שברולט LUV", שנת 1978
קובץ:ChevyLUVTruck.JPG | "שברולט LUV", דור ראשון
קובץ:CHEVY-LUV Truck.jpg | "שברולט LUV", דור ראשון
קובץ:Luv 1600 dlx.jpg | "שברולט LUV", דור שני
קובץ:1982 Chevrolet LUV diesel (KB).jpg | "שברולט LUV", דור שני, שנת 1982
| "שברולט LUV", דור שני, שנת 1982
קובץ:Chevrolet Luv 2.2 Millennium Crew Cab 2001 (14861259620).jpg | "שברולט LUV", דור שלישי, שנת 1998
קובץ:Luv cargo 2004.jpg | "שברולט LUV", שנת 2004
קובץ:Interior Chevrolet LUV GLX 1.JPG |"שברולט LUV", דור שלישי - מבט ללוח מחוונים


## ראו גם
* שברולט
* שברולט שבי 500
* שברולט אל-קמינו

## קישורים חיצוניים

* 
* 
* 

## הערות שוליים

קטגוריה:טנדרים
קטגוריה:רכבי שטח ופנאי גדולים
קטגוריה:דגמי מכוניות שהושקו ב-1972
קטגוריה:מכוניות אמריקאיות
LUV
דורון יזרעאלי

**דורון יזרעאלי** (20 ביוני 1947 – 11 באוקטובר 2008) היה קצין צה"ל בדרגת תת-אלוף, אשר כיהן בין היתר כמפקד קורס קציני שריון, מפקד חטיבה 500 ונספח צבאי בארצות הברית.

## ביוגרפיה
דורון יזרעאלי נולד וגדל בתל אביב יחד עם אחותו נאוה. אביו, ראובן יזרעאלי (קרמר), נולד בשנת 1915 באוקראינה ובשנת 1925 עלה לארץ ישראל עם משפחתו במסגרת העלייה הרביעית. בצעירותו היה חבר באצ"ל ואף נאסר בכלא עכו על ידי השלטונות המנדט הבריטי. בשנות המרד הערבי הגדול שירת כנוטר ואחר כך ב"מנגנון הקבע" של ההגנה, בתקופת מאתיים ימי החרדה (התקופה בתולדות היישוב שבה התקדם הצבא הנאצי בצפון אפריקה לכיוון תעלת סואץ), נתמנה ראובן למפקד גדודי משמר המולדת, כאשר במקביל לשירותו בהגנה עבד בעיריית תל אביב החל משנת 1943. אמו, סימה, בתו של חיים סוסנובסקי, אחד מתריסר המתיישבים הראשונים של כפר סבא, הייתה התינוקת הראשונה שנולדה בכפר סבא. סימה הייתה אשת חינוך ולימים ניהלה בית הספר היסודי "מגן" שבמעוז אביב.

לאחר שסיים את לימודי התיכון בבית הספר אליאנס (תל אביב), התגייס דורון יזרעאלי לשירות בצה"ל בשנת 1965. לאחר תקופה בקורס טיס עבר לשרת בחיל מודיעין, לאחר שסיים קורס קצינים הוצב לשרת כקצין מודיעין בפיקוד צפון, וזאת בין היתר בתקופת ההמתנה ובמלחמת ששת הימים. לאחר מלחמת ששת הימים הצטרף לסיירת מטכ"ל בה מילא עד לשנת 1974 מספר תפקידים, ובכלל זה קמ"ן של היחידה, קמב"ץ וקצין אג"ם.

בשנת 1974 עבר הסבה לחיל השריון וכיהן במספר תפקידי פיקוד בחטיבה 188 (מפקד פלוגה בגדוד 53, קצין אג"ם של החטיבה ומפקד גדוד 74). בשנת 1977 מונה למפקד קורס קציני שריון (גדוד 196 בחטיבה 460). ב-1978 נשלח לקורס שריון מתקדם במרכז השריון של צבא היבשה של ארצות הברית בפורט נוקס, שבמדינת קנטקי. בשובו כיהן במספר תפקידי מטה ופיקוד בחיל השריון.

במלחמת לבנון הראשונה שירת כסגן מפקד אוגדה 370 (עוצבת להב). לקראת סוף שנת 1982 מונה למפקד חטיבה 500 ופיקד עלייה במהלך שהותה בלבנון. בשנת 1984 מונה לסגן מפקד אוגדת געש. בשנת 1986 מונה לנספח צבאי לענייני יבשה בארצות הברית, ובמסגרת תפקיד זה אף קיבל את עיטור לגיון ההצטיינות של הכוחות המזוינים של ארצות הברית. בשנת 1988 הועלה לדרגת תת-אלוף ומונה לרמ"ט סדיר בגיס 441. ב־1991 השתחרר והמשיך לכהן כרמ"ט הגיס במילואים.

יזרעאלי היה בעל תואר ראשון בכלכלה מהאוניברסיטה העברית וכן בוגר תוכנית להב של אוניברסיטת תל אביב.

לאחר שחרורו מצה"ל כיהן דורון במספר תפקידי ניהול, ובכלל זה סמנכ"ל לענייני תפעול ברכבת ישראל ומנכ"ל חברת אביב שיגור.

היה נשוי ללאה (לבית טאובר) בת העיר כפר-סבא, ואב לשלושה ילדים: רונית, רן והילה.

נפטר בשנת 2008, בגיל 61 ממחלת הסרטן והובא למנוחות בבית העלמין כפר נחמן ברעננה.

## הערות שוליים

קטגוריה:תתי-אלופים בצה"ל
קטגוריה:בוגרי תיכון אליאנס (תל אביב)
קטגוריה:בוגרי האוניברסיטה העברית בירושלים
קטגוריה:נספחי זרוע היבשה בארצות הברית
קטגוריה:מפקדי חטיבה 500
קטגוריה:מפקדי חטיבות חיל השריון של צה"ל
קטגוריה:מפקדי גדודים בחטיבה 188
קטגוריה:מפקדי גדודים בחטיבה 460
קטגוריה:ישראלים מעוטרי אות לגיון ההצטיינות
קטגוריה:מנהלים ישראלים
קטגוריה:ישראלים שנפטרו מסרטן
קטגוריה:חיילי חיל המודיעין במלחמת יום הכיפורים
קטגוריה:חיילי חיל המודיעין במלחמת ששת הימים
קטגוריה:אישים הקבורים בבית הקברות כפר נחמן
קטגוריה:ישראלים שנולדו ב-1947
קטגוריה:ישראלים שנפטרו ב-2008
צדארוזאורוס

**צדארוזאורוס** (שם מדעי: *Cedarosaurus*) הוא סוג של דינוזאור ארוך צוואר ממשפחת הברכיוזאוריים אשר חי בקרטיקון התחתון לפני 126 מיליון שנה. הוא קרוי על שם האזור בו נמצא - תצורת הר סידר (Cedar Mountain Formation) שביוטה, ארצות הברית, בהם נמצא ב-1999 בידי החוקרים טידוול, קרפנטר וברוקס (Tidwell, Carpenter and Brooks) - הדינוזאור הראשון שהם תיארו. מספר מדענים טוענים שהיה שייך לקבוצת הטיטאנוזאורים.

זאורופוד זה היה קרובו של הברכיוזאורוס אשר חי בתור היורה והוא הגיע לאורך 20 מטר, לגובה 10 מטרים ולמשקל 40 טון. צווארו הארוך הכיל חוליות רבות ובראשו היה ראש קטן בעל כרבולת ולסתות עדינות אשר שימשו לתלישת עלי עצים. הצוואר היה ארוך בהרבה משאר הגוף. כפי שידוע מזאורופודים אחרים הוא בלע אבני גסטרוליתים שימשו לכתוש את מזונו בקיבה. חלק מהגסטרוליתים שנמצאו היו גדולים מאוד, עד למשקל 7 ק"ג.

## בתרבות
דינוזאור זה הופיע בסדרה מהפכת הדינוזאורים.

## קישורים חיצוניים

קטגוריה:ברכיוזאוריים
קטגוריה:דינוזאורים שחיו בקרטיקון תחתון באמריקה הצפונית
קטגוריה:מאובני טקסונים שתוארו ב-1999
מארי קונדו

**מארי קונדו** (ביפנית: **近藤 麻理恵**, באנגלית: **Kondō Marie**; נולדה ב-9 באוקטובר 1984) היא יועצת סדר וארגון וסופרת יפנית.

קונדו כתבה ארבעה ספרים על ארגון וסדר, אשר נמכרו ביחד במיליוני עותקים ותורגמו מיפנית לשפות רבות, ובכלל זה קוריאנית, סינית, ספרדית, אינדונזית, צרפתית, גרמנית, שוודית, פורטוגזית, אנגלית ועברית. בפרט, ספרה "סוד הקסם היפני" (*The Life-Change Magic of Tidying Up*,  2011) פורסם בלמעלה מ-30 מדינות, היה רב-מכר ביפן ובאירופה, ופורסם בארצות הברית בשנת 2014.

קונדו נבחרה לאחד מ-100 האנשים המשפיעים ביותר של המגזין "טיים" בשנת 2015.

## רקע
ממוזער| קונדו בשנת 2015.
קונדו אומרת שהיא התעניינה בסדר וארגון מאז ילדותה. כשהייתה בחטיבת הביניים, נהגה קונדו לרוץ לתוך הכיתה כדי לסדר מדפי ספרים, בעוד חברי הכיתה שלה שיחקו בשיעור חינוך גופני. בכל פעם שהיו בחירות לתפקידים בכיתה, היא לא ביקשה להיות נציגת הכיתה או אחראית להאכלת חיות המחמד. במקום זאת, היא השתוקקה להיות אחראית למדף הספרים כדי להמשיך ולסדר ספרים. קונדו אמרה שיום אחד חוותה פריצת דרך בעניין הסדר והארגון: "הייתי אובססיבית בנוגע למה שאני יכולה לזרוק. יום אחד הייתה לי התמוטטות עצבים והתעלפתי. הייתי מחוסרת הכרה במשך שעתיים. כאשר חזרתי להכרתי שמעתי קול מסתורי, כמו איזה אליל-סדר שאמר לי להסתכל על הדברים שלי יותר מקרוב, והבנתי את הטעות שלי: רק חיפשתי דברים לזרוק. מה שאני צריכה לעשות זה למצוא את הדברים שאני רוצה לשמור. זיהוי הדברים שגורמים לך אושר: זוהי העבודה של סדר וארגון."

קונדו בילתה חמש שנים כמשמשת במקדש שינטו. היא הקימה את העסק שלה לייעוץ בנושא סדר וארגון בגיל 19, כאשר הייתה סטודנטית לסוציולוגיה באוניברסיטה הנוצרית של טוקיו.

## שיטת קון-מארי
שיטת הארגון של קונדו ידועה כשיטת קון-מארי, והיא מורכבת מאיסוף כל חפציו של אדם, קטגוריה אחת בכל פעם (בגדים, ספרים, ניירת, קומונו וסנטימנטלי), ולאחר מכן מיונם, ושמירה רק של הדברים ש"מציתים שמחה" (tokimeku* – とき めく*, המילה ביפנית, פירושה "לרטוט, לפעום, לדפוק"), ובחירת מקום לכל חפץ מאותו זמן ואילך.

קונדו אומרת כי השיטה שלה קיבלה באופן חלקי את השראתה ממסורת דת השינטו העממית היפנית. ניקוי וארגון דברים כראוי יכול להיות תרגול רוחני בשינטו, אשר עוסקת באנרגיה או ברוח האלוהית של דברים (*[[קאמי (שינטו)|kami]]*) ובדרך הנכונה לחיות (''kannagara''). קונדו מעבירה סמינרים בעולם בהם היא מכשירה יועצים ויועצות ללוות אנשים בשיטה שהמציאה. כיום בישראל ישנן שבע יועצות קון-מארי מוסמכות - סיוון גונן, ענבל קפלן, אלי מאור, דנה הורוביץ, אנאבל קופרלי, שרית סלע והילה קמפר פילוסוף.

## הופעות בתקשורת
דרמה טלוויזיונית בת שני חלקים, המבוססת על קונדו ועל עבודתה, צולמה בשנת 2013. קונדו העבירה הרצאות רבות ונתנה הופעות רבות בטלוויזיה. היא פרסמה סדרה של קטעי וידאו המלמדים את "הדרך הטובה ביותר לקפל למען המראה המושלם".

ב-1 בינואר 2019 החלה נטפליקס לשדר סדרה בשם "עושים סדר עם מארי קונדו" (*Tidying Up with Marie Kondo)*. בסדרה, קונדו מבקרת בכמה בתים מלאי אי-סדר של משפחות אמריקאיות ומנחה אותן בסידור בתיהן בשיטת קון-מארי שלה.

## חיים אישיים
קונדו נשואה לטאקומי קאוואהרה (Takumi Kawahara). לבני הזוג שלושה ילדים.

נכון לשנת 2019, היא ומשפחתה מתגוררים בלוס אנג'לס, קליפורניה.

## קישורים חיצוניים

* 

* 
* 

## הערות שוליים

קטגוריה:סופרות יפניות
קטגוריה:יפנים שהופיעו ברשימת טיים 100
קטגוריה:יפניות שנולדו ב-1984
קטגוריה:יפנים שנולדו ב-1984
וולטיקותריום

**וולטיקותריום** (שם מדעי: *Volaticotherium*) הוא סוג של יונק נכחד שחי לפני 164 מיליון שנה באמצע היורה. הוא היה שייך לסדרה נכחדת בשם אאוטריקונודונטים אשר נכחדה עם הכחדת הקרטיקון לפני 66 מיליון שנה. הוא נמצא בחפירות במונגוליה הפנימית, סין. יונק זה נחשב ליונק המעופף הקדום ביותר.

יונק זה היה דומה במראהו לסנאי מעופף, והיה בעל קרומי תעופה דומים. הגולגולת שלו הייתה קטנה והוא היה בעל שיניים של אוכלי חרקים כמו עטלפים, אך עם ניבים ארוכות מעט. היו לו זרועות ארוכות וזנב ארוך ועבה והוא היה מכוסה פרווה. ייתכן שהיה פעיל בלילה כדי לחמוק מדינוזאורים או פטרוזאורים טורפים, בדומה לסנאים המעופפים של היום.

יונק זה לא היה קרוב ליונקים המודרניים, ולא היה יונק שליה או כיס אלא יונק קדום יותר. ייתכן שהיה קרוב מעט לקבוצת המטאתריה שאבותיה התפתחו במשך היורה ורובם שגשגו לאחר הכחדת הדינוזאורים. אם כך הוא כנראה היה חסר שליה.

## בתרבות
יונק זה הופיע בסדרה מהפכת הדינוזאורים.

## קישורים חיצוניים

קטגוריה:אאוטריקונודונטים
קטגוריה:יונקים שחיו ביורה באסיה
קטגוריה:בעלי חיים שחיו ביורה תיכון באסיה
קטגוריה:בעלי חיים שחיו ביורה עליון באסיה
קטגוריה:מאובני טקסונים שתוארו ב-2006
קטגוריה:סין: מאובנים
טובורו

**טובורו** (בצרפתית: **Touboro**) היא עיירה בקמרון שנמצאת באזור הצפון.

ב-2014 פורסם כי ישנן בעיית מהגרים בטובורו עקב אלימות של שני ארגונים חמושים (סלקה ואנטי-בלאקה).

## גאוגרפיה
טובורו ממוקמת כ-277 ק"מ מבירת האזור גארואה וכ-575 ק"מ מבירת המדינה יאונדה. בנוסף, העיירה ממוקמת כ-362 ק"מ מהגבול של קמרון עם ניגריה, כ-17 ק"מ מהגבול של קמרון עם צ'אד וכ-31 ק"מ מהגבול של קמרון עם הרפובליקה המרכז-אפריקאית. צפונית לעיירה נמצא שדה תעופה.

## אקלים
הטמפרטורה הממוצעת היא 25 מעלות צלזיוס. החודש הכי חם הוא מרץ (30 מעלות צלזיוס). החודש הכי קר הוא אוגוסט (22 מעלות צלזיוס). כמות המשקעים הממוצעת היא 1,734 מילימטרים בשנה. חודש אוגוסט הוא החודש שיש בו הכי הרבה גשם (494 מ"מ גשם), וחודש ינואר הוא החודש שיש בו הכי פחות גשם (1 מ"מ גשם).

## תנועה ותחבורה
טובורו ממוקמת ליד הכביש הלאומי N13 והכביש D89.

## קישורים חיצוניים

* Site de la primature - Élections municipales 2002 
* Contrôle de gestion et performance des services publics communaux des villes camerounaises - Thèse de Donation Avele, Université Montesquieu Bordeaux IV 
* Charles Nanga, *[http://www.ena.fr/index.php?module=doc&action=getFile&id=408 La réforme de l’administration territoriale au Cameroun à la lumière de la loi constitutionnelle n° 96/06 du 18 janvier 1996]*, Mémoire ENA. 


## הערות שוליים

קטגוריה:קמרון: ערים
גביע המדינה בכדורסל 1972/1973

**גביע המדינה בכדורסל ל[[עונת 1972/1973 בליגה הלאומית בכדורסל|עונת]] 1972/1973** היא התחרות ה-14 מאז היווסדו של המפעל.

מכבי תל אביב זכתה בתואר בפעם ה-12 בתולדותיה, לאחר ניצחון בגמר על בית"ר ירושלים, שההגעה לגמר זה, מהווה את השג השיא של הקבוצה.

בגמר הגביע בעונה זו נקבע שיא הנקודות במשחקי גמר גביע (197 במצטבר).

## סיבוב ראשון
בשלב זה נרשמה הפתעה גדולה כאשר הפועל גן שמואל הדיחה את הפועל תל אביב, מה שהוביל לפיטורי המאמן עמי שלף.

## שמינית הגמר
נרשמה הפתעה כאשר אליצור תל אביב מהליגה הארצית הדיחה את הפועל גבעת ברנר/נען מהלאומית.

## רבע הגמר

## חצי הגמר

## הגמר
מכבי תל אביב זכתה בגביע ה-12 בתולדותיה.

ב-15 הדקות הראשונות הגמר היה שקול. לאחר שוויון 39-39, מכבי רצה ליתרון 13 עד למחצית (55:42).

בתחילת המחצית השנייה מכבי פתחה בריצה נוספת של 0–15, מה שהבטיח לה את הניצחון.

## קישורים חיצוניים
* אלישע שוחט, ספר הכדורסל הישראלי, עמודים 170-173
*מכבי תל אביב זכתה בגביע המדינה, דבר, 8 ביוני 1973

## הערות שוליים

קטגוריה:1972 בישראל: ספורט
קטגוריה:1973 בישראל: ספורט
קטגוריה:תחרויות כדורסל ב-1972
קטגוריה:תחרויות כדורסל ב-1973
קטגוריה:עונות בגביע המדינה בכדורסל
מנטליזאורוס

ממוזער|איור של מנטליזאורוס
**מנטליזאורוס** (שם מדעי: *Mantellisaurus*) הוא סוג של דינוזאור ממשפחת האיגואנודוניים שבקבוצת האורניתופודה שחי באירופה לפני 12 מיליון שנה. מאובניו נמצאו ב-2007 בידי החוקר גרגורי ס. פאול. שמו של הדינוזאור קרוי על שם החוקר האנגלי גדעון מנטל, אשר גילה את מאובני שיני האיגואנודון. המאובנים התגלו בבריטניה, גרמניה ובלגיה.

דינוזאור זה השתייך לקבוצתו של האיגואנודון (כמה חוקרים סוברים שהיה שייך לקבוצת האנקילופולקסיה במקום) והגיע לאורך 7 מטרים ולמשקל 750 קילוגרם. הוא היה דו-רגלי בעל זרועות ארוכות שבקצוותיהם זוג בהונות מחודדות ששימשו להגנה. הדינוזאור היה אוכל צמחייה נמוכה ואולי הזדקף על רגליו כדי להגיע לצמרות של עצים נמוכים. הוא עצמו ניצוד בידי טורפים כמו הנאוונאטור, אשר נמצא בקרבת מאובניו.

## קישורים חיצוניים

קטגוריה:בעלי חיים שתוארו ב-2006
קטגוריה:טקסונים שתוארו בידי גרגורי ס. פאול
קטגוריה:איגואנודוניים
קטגוריה:דינוזאורים שחיו בקרטיקון תחתון באירופה
קטגוריה:מאובני טקסונים שתוארו ב-2007
נודטיס

**נודטיס** (שם מדעי: *Nuthetes*) הוא סוג של דינוזאור ממשפחת הדרומאוזאוריים שאולי בוטל. הוא חי באירופה לפני 143 מיליון שנה בתור הקרטיקון, שם צד בעלי חיים קטנים. הוא נמצא בדורסט, בריטניה וקיבל את שמו מריצ'רד אוון ב-1854. המאובנים כללו בעיקר עצמות שיניים. פירוש שמו הוא: "מי שנוזף", דבר המזכיר את הכינוי ללטאות הכוח, ששיניהם דמו לו. הוא לא היה קרוב ללטאות אמיתיות.

אורך הדינוזאור הגיע ל-2 מטר והוא היה צייד בעל זנב ארוך דו-רגלי שנע במהירות ותפס טרף קטן בשיניו החדות. ייתכן שהיה מכוסה בנוצות. במקור הוא נחשב למין של מגלוזאורוס אך התברר שאינו קרוב.

כיום מעריכים שסוג זה מבוטל ומאובניו הם של דרומזאור אחר - דרומאוזאורואידיס (Dromaeosauroides).

## קישורים חיצוניים

קטגוריה:דרומאוזאוריים
קטגוריה:דינוזאורים שחיו בקרטיקון תחתון באירופה
קטגוריה:טקסונים שנויים במחלוקת
קטגוריה:טקסונים שתוארו בידי ריצ'רד אוון
קטגוריה:מאובני טקסונים שתוארו ב-1854
אצ'ינודון

**אצ'ינודון** (שם מדעי: *Echinodon*; משמעות שמו: "שיני קיפוד", בעבר נקרא" *Saurechinodon*) הוא סוג של דינוזאור בעל אגן דמוי-עוף שהיה קרוב להטרודונטוזאורוס. הוא חי באירופה של הקרטיקון התחתון לפני 140 מיליון שנה.

היצור התגלה בדורסט, בריטניה ב-1861 וקיבל את שמו מהחוקר הידוע ריצ'רד אוון, אשר נתן את השם לדינוזאורים. זה היה דינוזאור קטן באורך 60 סנטימטר שהיה אוכל צמחים, אך שיניו דמו לאלה של יונקים קטנים. בעבר הוא נחשב כסוג של לטאה. כמו כן הוא נחשב לבעל עור נוקשה, אך בהמשך התברר שהמאובן היה של צב מאובן מאותה תקופה.

היצור חי בקבוצות קטנות וניזון מצמחים ברחבי אירופה של תחילת הקרטיקון. הוא היה מאחרוני ההטרודונטוזאוריים שחיו.

## קישורים חיצוניים

קטגוריה:בעלי חיים שתוארו ב-1861
קטגוריה:הטרודונטוזאוריים
קטגוריה:דינוזאורים שחיו בקרטיקון תחתון באירופה
קטגוריה:הממלכה המאוחדת: מאובנים
קטגוריה:טקסונים שתוארו בידי ריצ'רד אוון
קטגוריה:מאובני טקסונים שתוארו ב-1861
דרקורפטור

**דרקורפטור** (שם מדעי: *Dracoraptor*; מילולית: "שודד דרקוני") הוא סוג של דינוזאור תרופוד טורף שחי בתור היורה לפני 199–201 מיליון שנה. הוא היה תרופוד פרימיטיבי שהיה קרוב לצלופיזיים. מאובניו התגלו ב-2014 וב-2015 בוויילס. את שמו קיבל ב-2016 מ"הדרקון האדום", מפלצת מיתולוגית המזוהה עם ויילס.

הדרקורפטור הגיע לאורך 2.1–3 מטר בבגרות (הפרטים הראשונים היו של צעירים) והוא היה קל משקל וזריז עם זנב ארוך, צוואר בינוני וראש קטן וצר בו היו שיניים חדות אך דקות. השרידים שנמצאו הכילו עצמות שבורות ומרבית השלד שוחזר על פי שלדי דינוזאורים קרובים כמו הצלופיזיס. בדומה לתרופודים רבים, הוא היה בעל טפרים חדים בקצוות רגליו הקדמיות.

דינוזאור זה התפתח לאחר הכחדת הטריאס, מלפני 201 מיליון שנה, והוא נחשב לאחד מאבותיהם של התרופודים הגדולים יותר של היורה והקרטיקון.

## בתרבות
דינוזאור חדש זה ומאובניו נראים בתוכנית הבריטית "הדינוזאורים של בריטניה" בפרק השני, כאשר טרם קיבל את שמו.

## קישורים חיצוניים


Dracoraptor.jpg
Dracoraptor National Museum Cardiff Amgueddfa Cenedlaethol Caerdydd.jpg


קטגוריה:צלופיזואידה
קטגוריה:דינוזאורים שחיו ביורה תחתון באירופה
קטגוריה:מאובני טקסונים שתוארו ב-2016